CELEX: 31981R3675
Language: el
Date: 1981-12-22 00:00:00
Title: Κανονισμός (EOK) αριθ. 3675/81 τής Επιτροπής τής 22ας Δεκεμβρίου 1981 περί εξουσιοδοτήσεως τής Ελληνικής Δημοκρατίας νά αναστείλει στό 1982 τούς δασμούς πού εφαρμόζονται κατά τήν εισαγωγή ορισμένων ελαίων καί ελαιούχων σπόρων

Avis juridique important

|

31981R3675

Κανονισμός (EOK) αριθ. 3675/81 τής Επιτροπής τής 22ας Δεκεμβρίου 1981 περί εξουσιοδοτήσεως τής Ελληνικής Δημοκρατίας νά αναστείλει στό 1982 τούς δασμούς πού εφαρμόζονται κατά τήν εισαγωγή ορισμένων ελαίων καί ελαιούχων σπόρων  

Επίσημη Εφημερίδα αριθ. L 367 της 23/12/1981 σ. 0009

***** ΚΑΝΟΝΙΣΜΟΣ (ΕΟΚ) αριθ. 3675/81 ΤΗΣ ΕΠΙΤΡΟΠΗΣ  της 22ας Δεκεμβρίου 1981  περί εξουσιοδοτήσεως της Ελληνικής Δημοκρατίας να αναστείλει στο 1982 τους δασμούς που εφαρμόζονται κατά την εισαγωγή ορισμένων ελαίων και ελαιούχων σπόρων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος (1), και ιδίως το άρθρο 64 παράγραφος 4,  Εκτιμώντας:  ότι για ορισμένα προϊόντα υπαγόμενα στις κλάσεις 12.01, 15.07 και 15.12 του Κοινού Δασμολογίου οι δασμοί βάσεως καθορίζονται στο άρθρο 64 παράγραφος 3 της πράξεως προσχωρήσεως· ότι ο καθορισμός αυτός σε πολύ υψηλό επίπεδο κινδυνεύει να καταστήσει δύσκολο τον κανονικό εφοδιασμό με πρώτες ύλες των ελληνικών βιομηχανιών μεταποιήσεως· ότι η Ελληνική Δημοκρατία ζήτησε, σύμφωνα με το άρθρο 64 παράγραφος 4 υπό α της πράξεως προσχωρήσεως, την εξουσιοδότηση να προβεί σε αναστολή των δασμών για ορισμένες ποσότητες των εν λόγω προϊόντων·  ότι είναι απαραίτητο να εξασφαλισθεί στους εισαγωγείς η ελεύθερη πρόσβαση στις ποσότητες που προβλέπονται για τα εν λόγω προϊόντα·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η Ελληνική Δημοκρατία εξουσιοδοτείται να αναστείλει τους δασμούς που εφαρμόζονται, κατά την εισαγωγή από την Κοινότητα των Εννέα και τις τρίτες χώρες, στα προϊόντα που αναγράφονται στο παράρτημα και για τις ποσότητες που ορίζονται σ' αυτό, ως το επίπεδο που εμφαίνεται απέναντι από το καθένα.  Η εξουσιοδότηση αυτή ισχύει από την 1η Ιανουαρίου έως την 31η Δεκεμβρίου 1982.  Άρθρο 2  Η Ελλάδα εγγυάται στους εισαγωγείς των εν λόγω προϊόντων την ελεύθερη πρόσβαση στις ποσότητες που αναφέρονται στο παράρτημα.  Όσον αφορά τα προϊόντα της διακρίσεως 15.12 Β του Κοινού Δασμολογίου, η Ελλάδα ανακοινώνει στην Επιτροπή τις διατάξεις που έλαβε για την εξασφάλιση της κατανομής των ποσοτήτων αυτών μεταξύ των ενδιαφερομένων εισαγωγέων.  Άρθρο 3  Η Ελλάδα ενημερώνει την Επιτροπή στην αρχή κάθε τριμήνου για τις εισαγωγές που κατά τη διάρκεια του προηγούμενου τριμήνου καταλογίσθηκαν στις ποσότητες που αναφέρονται στο παράρτημα.  Άρθρο 4  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 291 της 19. 11. 1979, σ. 9.  ΠΑΡΑΡΤΗΜΑ  1.2.3.4,5 //   //   //   //   //   //   //   // Δασμός   //  1.2.3.4.5 // Δασμολογική  κλάση   // Περιγραφή εμπορευμάτων   // Ποσότητα σε τόνους   // έναντι τρίτων  χωρών   // έναντι της  Κοινότητος των  Εννέα   //   //   //   //   //   // 12.01  // Σπέρματα και καρποί ελαιώδεις, έστω και τεθραυσμένοι:  //   //   //   //   // Β. Έτερα εξαιρέσει των σπόρων λίνου και κίκκεως  // 25 000 (1)   // ατελώς  // ατελώς  // 15.07  // Έλαια φυτικά μόνιμα, ρευστά ή αλοιφώδη, ακαθάριστα, κεκαθαρμένα ή εξηυγενισμένα:  //   //   //   //   // Δ. Λοιπά έλαια:  //   //   //   //   // ex Ι. Προοριζόμενα δια τεχνικάς ή βιομηχανικάς χρήσεις, ετέρας της παρασκευής προϊόντων δια την ανθρώπινην κατανάλωσιν, εξαιρέσει του λινελαίου  // Δέν υφίσταται ποσοτικός περιορισμός  // 8  // 0  //   // ex ΙΙ. β) 2 ββ) Προοριζόμενα:  - δια την στίλβωσιν της σταφίδος (2)  // 4 000   // 15  // 0  //   // - δια συσκευασίαν δια την λιανικήν πώλησιν, δια θεραπευτικάς ή προφυλακτικάς χρήσεις (2)  // 1 500   //   //   // 15.12  // Έλαια και λίπη ζωϊκά ή φυτικά μερικώς ή ολικώς υδρογονωμένα και έλαια και λίπη ζωϊκά ή φυτικά στερεοποιημένα ή εσκληρυμμένα δια πάσης μεθόδου, έστω και εξηυγενισμένα (ραφινέ), αλλ' ουχί περαιτέρω επεξειργασμένα:  //   //   //   //   // Β. Άλλως παρουσιαζόμενα  // 18 000   // 35,5  // 17  //   //   //   //   //  (1) Βάρος σε ισοδύναμο ελαίου, προσδιοριζόμενο σύμφωνα με τις διατάξεις του κανονισμού (ΕΟΚ) αριθ. 54/81.  (2) Ο έλεγχος της χρησιμοποιήσεως στον ειδικό αυτό προορισμό πραγματοποιείται κατ' εφαρμογή των εκδιδομένων επί του αντικειμένου κοινοτικών διατάξεων.